**TUKUMA NOVADA DOME**

**SOCIĀLO UN VESELĪBAS JAUTĀJUMU KOMITEJA**

**SĒDES PROTOKOLS**

Tukumā

**2016.gada 13.oktobrī**

**plkst.8:30**

1. Par sociālā pakalpojuma „aprūpe mājās” pakalpojuma sniedzēju Tukuma novada pašvaldībā.

 ZIŅO: I.Balgalve

 Plkst.8:30 uzaicināts V.Kleinbergs

2. Par Tukuma novada pašvaldības aģentūras „Tukuma novada sociālais dienests” 2017.gada darba plāna apstiprināšanu.

 ZIŅO: I.Balgalve

3. Par saistošo noteikumu „Par Tukuma novada Pašvaldības palīdzību dzīvokļa jautājumu risināšanā” apstiprināšanu.

 ZIŅO: L.Proņina

4. Par dzīvojamo telpu izīrēšanu. (Nav publicējams)

 ZIŅO: L.Proņina

5. Par uztura līguma noslēgšanu. (Nav publicējams)

 ZIŅO: I.Balgalve

6. Par atbalstu ģimenēm ar bērniem ortodontijas pakalpojumu izmaksu segšanai.

 ZIŅO: I.Balgalve

Komitejas priekšsēdētājs A.Baumanis

1.§.

**Par sociālā pakalpojuma „aprūpe mājās”**

**pakalpojuma sniedzēju Tukuma novada pašvaldībā**

*Iesniegt izskatīšanai Tukuma novada Domei šādu lēmuma projektu:*

Likuma „Par pašvaldībām” 15.panta pirmās daļas 7.punkts nosaka – pašvaldības autonomā funkcija ir *nodrošināt iedzīvotājiem sociālo palīdzību (sociālo aprūpi),* tai skaitā nodrošināt aprūpes mājās pakalpojumu.Sociālo pakalpojumu un sociālās palīdzības likuma 11.panta pirmās daļas 2.punkts nosaka – *pašvaldības sociālā dienesta uzdevums ir sniegt sociālos pakalpojumus vai organizēt to sniegšanu.* Saskaņā ar Tukuma novada Domes 2009.gada 24.septembra lēmumu „Par Tukuma novada pašvaldības aģentūras “Tukuma novada sociālais dienests” (turpmāk- Tukuma novada sociālais dienests) izveidošanu”, minētās funkcijas izpilde nodota Tukuma novada sociālajam dienestam.

Izvērtējot Tukuma novada sociāla dienesta sociālā pakalpojuma aprūpes mājās sniegšanu, konstatēts, ka pieprasījums pēc minētā pakalpojuma pieaug, pakalpojumu nav iespējams nodrošnāt brīvdienās un svētku dienās, savukārt pagasta teritorijās pakalpojums ir pieejams līdz trešajam aprūpes līmenim. Nereti iedzīvotāji ar dažādiem funkcionāliem traucējumiem baidās palikt savā ierastajā dzīvesvidē, jo veselības pasliktināšanās gadījumā baidās, ka nesaņems nepieciešamo palīdzību. Lai pakalpojumu sniegtu labā kvalitātē un personai nepieciešamā apjomā, ir nepieciešams palielināt aprūpētāju slodzes, tehnisko nodrošinājumu, kā arī administratīvos resursus.

Apzinot sociālā pakalpojuma aprūpes mājās sniegšanu privātā sektorā, konstatēts, ka pakalpojumu ir iespējams nodrošināt nepārtraukti (brīvdienās un svētku dienās), pakalpojuma tehniskais nodrošinājums ļauj personai saņemt pakalpojumu pēc vajadzības (drošības poga) un operatīvi saņemt higiēnas un specializētā transporta pakalpojumus, pat ja personas dzīvesvietā nav pielāgotas higiēnas istabas.

Izvērtējot pakalpojuma aprūpes mājās sniegšanas saimniecisko izdevīgumu, konstatēts, ka, salīdzinot sociālā pakalpojuma aprūpes mājās sniegšanas izmaksas publiskā sektorā, pakalpojuma izmaksas vienai personai ir mazliet augstākas, nekā, ja pakalpojumu nodrošina Tukuma novada sociālais dienests (pakalpojuma aprēķini pievienoti), taču pakalpojuma pieejamība privātā sektorā ir lielāka. Lai uzlabotu pakalpojuma pieejamību, Tukuma novada sociālā dienesta sniegtajam pakalpojumam ir nepieciešami būtiski ieguldījumi, kas ietekmētu pakalpojuma maksu. Savukārt, pakalpojuma sniegšanas nodrošināšanas nodošana publiskajam sektoram mazinātu administratīvo slogu Tukuma novada sociālajam dienestam.

Ņemot vērā augstāk minēto:

1. atbalstīt sociālā pakalpojuma aprūpe mājās pašvaldības funkcijas – *sniegt sociālos pakalpojumus vai organizēt to sniegšanu*, daļā par sociālā pakalpojuma „aprūpe mājās” sniegšanas nodošanu trešajai personai, sākot ar 2017.gadu,

2. organizēt publiskā iepirkuma procedūru par sociālā pakalpojuma „aprūpe mājās” sniegšanu Tukuma novada pašvaldībā saskaņā ar Publisko iepirkumu likumu.

Nosūtīt:

-p/a „Tukuma novada sociālais dienests”;

-Attīst. Nod

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja p/a„Tukuma novada sociālais dienests” I.Liepiņa, saskaņots ar I.Balgalvi

 1.pielikums

 Tukuma novada Domes ..102.2016.

 lēmumam (prot.Nr..,..§.)

**Maksas pakalpojuma izcenojuma aprēķins**

|  |  |  |  |  |
| --- | --- | --- | --- | --- |
|  |  | Iestāde/aģentūra  | ***Tukuma novada pašvaldības aģentūra ''Tukuma novada sociālais dienests''*** |  |
|  |  |  |  |  |  |  |
|  |  | Maksas pakalpojuma veids | **Aprūpe mājās** |  |
|  |  |  |  |  |  |  |
|  |  | Laikposms | ***01.01.2016. - 31.12.2016.*** |  |
|  |  |  |  |  |  |  |
|  | ***Nr.p.k.*** | ***Izdevumu klasifikācijas kods*** |  ***Rādītājs (materiāla/izejvielas nosaukums, atlīdzība un citi izmaksu veidi)*** | ***Mērvie-nība*** | ***Cena bez PVN(euro) / Izmaksu apjoms noteiktā laikposmā viena maksas pakalpojuma veida nodrošināšanai 01.07.2014.-31.07.2015. (12.mēn.)*** | ***PVN\*(euro)*** |
|   | 1.1. |   | Aprūpe mājās | viena stunda | **3,81** | *Nav PVN maksā-tājs* |
|  |   |   | *Tiešās izmaksas* |  |   |   |
|  |   | 1119 | Darba alga pakalpojuma sniegšanā iesaistītajam personālam |   | 50210,63 |   |
|  |  | *t.sk.:* | *aprūpētājs (5322 02), 14,0 darba slodze* |  | *50210,63* |  |
|  | 23,59% | 1210 | Valsts sociālās apdrošināšanas obligātās iemaksas |   | 11844,69 |   |
|  |   | 2311 | Biroja preces |   | 175,00 |   |
|  |  | *t.sk.:* | *papīra patēriņš - lēmumi, līgumu utt.* |  | *175,00* |  |
|  |   | 2350 | Kārtējā remonta un iestāžu uzturēšanas materiāli |   | 200,00 |   |
|  |  | *t.sk.:* | *tīrīšanas līdzekļi, cimdi, lupatiņas, birstes* |  | *200,00* |  |
|  |   |   | Nolietojums (amortizācija) |   | 26,28 |   |
|  |  | *t.sk.:* | *Putekļu sūcējs* |  | *26,28* |  |
|  |  |  |  ***Tiešās izmaksas kopā:*** |  | ***62456,59*** |  |
|  |   |   | *Netiešās izmaksas* |  |   |   |
|  |   | 1119 | Darba alga pakalpojuma sniegšanā iesaistītajam personālam |   | 8520,00 |   |
|  |  | *t.sk.:* | *sociālais darbinieks darbam ar veciem cilvēkiem (2635 04), 1,0 darba slodze* |  | *8520,00* |  |
|  | 23,59% | 1210 | Valsts sociālās apdrošināšanas obligātās iemaksas |   | 2009,87 |   |
|  |   | 2219 |  Telefonu un sakaru pakalpojumi |   | 223,00 |   |
|  |   | 2235 | Izdevumi par saņemtajiem apmācību pakalpojumiem |   | 1156,00 |   |
|  |   | 2243 | Inventāra un aparatūras remonts |   | 671,00 |   |
|  |   | *t.sk.:* | *biroja tehnikas remonts iesaistītā (administratīvā) darbinieka* |  | 671,00 |   |
|  |   |   | Nolietojums (amortizācija) |   | 157,68 |   |
|  |  | *t.sk.:* | *biroja tehnika (dators un printeris)* |  | *157,68* |  |
|  |  |  |  ***Netiešās izmaksas kopā:*** |  | ***12737,55*** |  |
|  |   |   | **Pakalpojuma izmaksas kopā:** |  | **75194,14** |   |
|  |   |   | **Maksas pakalpojumu vienību skaits (aprūpes stundas /pilsētā un laukos/)** |  | 19755 |   |
|  |   |   | **Maksas pakalpojumu vienību skaits (klienti)** |  | 106 |   |
|  |  |  |  |  |  |  |
|  |  |  | Maksas pakalpojumu vienību skaits (gab.) |   | 19755 |  |
|  |  |  | Maksas pakalpojuma izcenojums par 1 stundu  |   | ***3,81*** |  |
|  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  | Aprēķinu sastādīja: | *vecākā grāmatvede Solveiga Lasmane* |  |   |  |
|  |  |  |  *(amats, vārds, uzvārds)*  |  |  *(paraksts)* |  |
|  |  | Aprēķinu apstiprināja: | *direktore Ina Balgalve* |  |   |  |
|  |  |  |  *(amats, vārds, uzvārds)*  |  |  *(paraksts)* |  |
|  |  |  |  |  |  |  |

 2.pielikums

 Tukuma novada Domes ..102.2016.

 lēmumam (prot.Nr..,..§.)

**Aprūpes mājās izmaksas**

1. **variants. Stundu likme**

**Aprūpes apjoms:**

|  |  |  |  |
| --- | --- | --- | --- |
| **Aprūpes līmenis**  | **Cilvēku skaits** | **h x reizes nedēļā** | **Stundas mēnesī** |
| 1. | 16 | 2x1 | 144 |
| 2. | 27 | 2x2 | 486 |
| 3. | 19 | 2x3 | 513 |
| 4. | 12 | 3x5 | 810 |
| 5. | 3 | 5x5 | 337,5 |
|  |  |  **KOPĀ:** | **2290, 5** |

**Aprūpes izmaksas ar stundas likmi 4 EUR:**

2290,5 h x 4= 9162 EUR mēnesī

Tādējādi modeļa vidējās izmaksas uz vienu aprūpējamo ir 120,5 EUR

**Esošā darbinieku skaita nodarbināšanas izmaksas:**

Šobrīd Sociālajā dienestā tiek nodarbināti 19 aprūpētāji.

Viena alga 400 EUR bruto darba devējam izmaksā 494,72 EUR.

19 (aprūpētāji) x 494,72 EUR ( vienas algas izmaksas darba devējam)= 9399,68 EUR

**Modeļa īpatnības:**

* stingra stundu uzskaite, kas precīzi fiksē aprūpes apjomu, bet kā no klienta, tā aprūpētāju puses var veicināt mākslīgu apjoma paaugstināšanu;
* neļauj elastīgi reaģēt uz klienta vajadzībām- nepieciešamo pakalpojumu daudzveidības ziņā, piemēram, drošības poga vai mobilais aprūpes komplekss (ar dušu, pēdu aprūpes aprīkojumu) vai pēdu aprūpe ar podoloģijas iekārtu būtu iespējams saņemt tikai ar papildus samaksu pēc cenrāža (Drošības poga EUR 24, Pēdu aprūpe (aparātpodologs) EUR 15 plus transporta izmaksas u.c.).
1. **variants. Izlīdzinātais maksājums**

Modelis paredz orientēties uz aprūpējamā vajadzību apmierināšanu, nevis noteiktu stundu izpildi. Izlīdzinātais maksājums paredz samaksu par aprūpējamo mēnesī 120 EUR apmērā.

Izlīdzinātā maksājuma ietvaros aprūpējamais var saņemt kādu no tam nepieciešamajiem pakalpojuma veidiem: ikdienas aprūpi, mobilo aprūpes kompleksu ar dušu un pēdu aprūpes iekārtu, drošības pogu, pēdu aprūpi, specializēto transportu vai dažādas šo pakalpojumu kombinācijas.

|  |
| --- |
| **Aprūpes mājās pakalpojuma veids deleģētā pārvaldes uzdevuma ietvaros** |
| **Mobilā aprūpes kompleksa pakalpojums** (ietver arī Aprūpes mājās “Drošības pogas” pakalpojumu, ja Pašvaldības Sociālais dienests lēmis par tās nepieciešamību aprūpējamam), izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.Pakalpojums ietver:1. Mobilo aprūpes mājās pakalpojumu –aprūpi mājās, izmantojot īpaši aprīkotu mobilu aprūpes kompleksu. Aprūpējamam tiek nodrošināti viņam trūkstošie resursi (siltais ūdens, duša, veļas mašīna u.c.), piegādājot tos dzīvesvietā, tiek veikta personiskā aprūpe un pēdu aprūpe aprūpējamā dzīvesvietā, izmantojot specializētu, īpaši aprīkotu transportu, kā arī vienlaikus tiek sniegta palīdzība mājas darbu veikšanā un sadzīvē. (Izbraukums ar mobilo aprūpes kompleksu- pēc vajadzības, bet ne retāk kā reizi mēnesī.)
2. Aprūpes mājās „Drošības pogas” pakalpojumu, kurā nodrošināta:
* drošības pogas saziņas iekārtas nodošana lietošanā, pieslēgšana, atslēgšana;
* nepārtrauktas saziņas iespējas, informatīvais atbalsts un palīdzības organizēšana 24 stundas diennaktī.
 |
| **Aprūpes mājās pakalpojums (bez drošības pogas)**, izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.Pakalpojums ietver:* personisko aprūpi mājās (ar klienta aprīkojumu, aprūpes materiāliem);
* mājas darbu veikšanu un palīdzību sadzīvē.
 |
| **Aprūpes mājās pakalpojums (ar drošības pogu)**, izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.Pakalpojums ietver:* personisko aprūpi mājās (vizīte mājās bez papildus aprīkojuma);
* mājas darbu veikšanu un palīdzību sadzīvē;
* aprūpes mājās „Drošības pogas” pakalpojumu, kurā nodrošināta:

drošības pogas saziņas iekārtas nodošana lietošanā, pieslēgšana, atslēgšana;nepārtrauktas saziņas iespējas, informatīvais atbalsts un palīdzības organizēšana 24 stundas diennaktī. |
| **Drošības pogas pakalpojums**Pakalpojums ietver:* drošības pogas saziņas iekārtas nodošana lietošanā, pieslēgšana, atslēgšana;
* nepārtrauktas saziņas iespējas, informatīvais atbalsts un palīdzības organizēšana 24 stundas diennaktī.
 |
| **Kombinētais aprūpes mājās pakalpojums:** ietver Mobilā aprūpes kompleksa pakalpojumu, Aprūpes mājās pakalpojumu šajā Pielikumā noteiktajā apmērā (ietver arī Aprūpes mājās “Drošības pogas” pakalpojumu, ja Pašvaldības Sociālais dienests lēmis par tās nepieciešamību aprūpējamam). |
| **Specializētā transporta pakalpojums** (reizi pusgadā pašvaldības teritorijā) |
| **Aprūpes mājās pakalpojums- pēdu aprūpes pakalpojums –** profesionāla darbinieka ar speciālas pēdu aprūpes iekārtas palīdzību veikta pēdu aprūpe, ko veic aprūpējamā mājoklī vai mobilajā aprūpes kompleksā personas dzīvesvietā. |

**\_\_\_\_\_\_\_\_**

\* Gadījumā, ja aprūpējamais ir pēcoperācijas vai citā smagā stāvoklī un aprūpes apjoms būtiski pārsniedz vidējo aprūpes apjomu uz klientu, Pašvaldības Sociālais dienests paaugstina maksu par aprūpes mājās pakalpojumu atbilstoši Biedrības iesniegtajam finanšu pamatojumam, nepārsniedzot 4 *euro* par 1h.

**Modeļa īpatnības:**

* vienam aprūpējam elastīgi iespējams kombinēt viņam nepieciešamo pakalpojuma grozu;
* neviena no pusēm nav ieinteresēta mākslīgi palielināt stundu skaitu.

Projekts

2.§.

**Par Tukuma novada pašvaldības aģentūras**

**„Tukuma novada sociālais dienests”**

**2017.gada darba plāna apstiprināšanu**

*Iesniegt izskatīšanai Domei šādu lēmuma projektu:*

Pamatojoties uz Publisko aģentūru likuma 20.panta otrās daļas 3.punktu, 23.panta sesto daļu, Tukuma novada pašvaldības aģentūras „Tukuma novada sociālais dienests” nolikuma 3.nodaļas 8.1.apakšpunktu un 4.nodaļas 17.4.apakšpunktu:

**apstiprināt** Tukuma novada pašvaldības aģentūras „Tukuma novada sociālais dienests” 2017.gada darba plānu (pielikumā).

Nosūtīt:

- Soc. D.

- Fin. nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja p/a „Tukuma novada sociālais dienests” direktore I.Balgalve

3.§.

**Par saistošo noteikumu „Par Tukuma novada**

**pašvaldības palīdzību dzīvokļa jautājumu**

**risināšanā” apstiprināšanu**

1.Apstiprināt saistošos noteikumus Nr… „Par Tukuma novada pašvaldības palīdzību dzīvokļa jautājumu risināšanā” (pievienoti).

 2. Saistošos noteikumus Nr... „Par Tukuma novada pašvaldības palīdzību dzīvokļa jautājumu risināšanā” triju darba dienu laikā pēc to parakstīšanas nosūtīt atzinuma sniegšanai Vides aizsardzības un reģionālās attīstības ministrijai elektroniskā veidā parakstītu ar drošu elektronisko parakstu, kas satur laika zīmogu.

 3. Noteikt, ka saistošie noteikumi Nr.... „Par Tukuma novada pašvaldības palīdzību dzīvokļa jautājumu risināšanā” stājas spēkā nākamajā dienā pēc to publicēšanas Tukuma novada Domes bezmaksas informatīvajā izdevumā „Tukuma Laiks”.

4. Saistošos noteikumus Nr... „Par Tukuma novada pašvaldības palīdzību dzīvokļa jautājumu risināšanā”:

4.1. publicēt Tukuma novada Domes bezmaksas informatīvajā izdevumā „Tukuma Laiks”;

4.2. publicēt pašvaldības tīmekļa vietnē [www.tukums.lv](http://www.tukums.lv);

4.3. izvietot pieejamā vietā Domes ēkā un pagastu pārvaldēs.

Nosūtīt:

- VARAM (el.)

- Arhit. Nod.

- Kom. nod.

- pag. pārv.

- Soc. d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja L.Proņina, saskaņoti darba grupā (Komunālā, Juridiskā nodaļa, soc.dienests)

PIELIKUMS

 Tukuma novada Domes ...10.2016.

 lēmumam (prot. Nr..., ...§.)

**Saistošo noteikumu Nr…. „Par Tukuma novada pašvaldības palīdzību**

**dzīvokļa jautājumu risināšanā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi nosaka personas, kuras ir tiesīgas saņemt pašvaldības palīdzību dzīvokļa jautājumu risināšanā, un kārtību, kādā personas reģistrējamas palīdzības reģistrā un izslēdzamas no tā, palīdzības sniegšanas kārtību un pašvaldības institūcijas, kuras reģistrē personas un sniedz palīdzību. |
| 2. Projekta nepieciešamības pamatojums  | Lai nodrošinātu likuma "Par pašvaldībām" 15.panta pirmās daļas 9.punktā noteiktās pašvaldības autonomās funkcijas – sniegt palīdzību iedzīvotājiem dzīvokļa jautājumu risināšanā – izpildi un likuma "Par palīdzību dzīvokļa jautājumu risināšanā" 3.panta 1., 2., 4., 8., 11.punktā noteiktās palīdzības sniegšanu, saistošajos noteikumos noteikta personu, kurām nepieciešama palīdzība dzīvokļa jautājumu risināšanā, reģistrācijas un palīdzības sniegšanas kārtība. |
| 3. Informācija par plānotā projekta ietekmi uz pašvaldības budžetu | Nav būtiskas ietekmes uz pašvaldības budžetu. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Ietekmē labvēlīgi, jo saistošie noteikumi paredz kārtību, kādā ar dzīvojamo telpu nodrošināmi Attīstības programmā ietvertās attīstāmās nozarēs Tukuma novada administratīvajā teritorijā strādājošie speciālisti. |
| 5. Informācija par saistošo noteikumu ietekmi uz administratīvajām procedūrām | Neietekmē.  |
| 6. Informācija par konsultācijām ar privātpersonām | Saistošie noteikumi izstrādāti, ņemot vērā no iedzīvotājiem, uzņēmējiem un deputātiem saņemtos priekšlikumus.Saistošo noteikumu projekts un tam pievienotais paskaidrojuma raksts pēc izskatīšanas Domes Sociālo un veselības jautājumu komitejas sēdē publicēts pašvaldības tīmekļa vietnē [www.tukums.lv](http://www.tukums.lv). |

APSTIPRINĀTI

ar Tukuma novada Domes \_.10.2016.

lēmumu (prot.Nr.\_, \_.§.)

**SAISTOŠIE NOTEIKUMI**

Tukumā

2016.gada …. oktobrī Nr…..

 prot.Nr.., ..§.

**Par Tukuma novada pašvaldības**

**palīdzību dzīvokļa jautājumu risināšanā**

Izdoti saskaņā ar likuma „Par dzīvojamo telpu īri” 36.1 pantu,likuma „[Par palīdzību dzīvokļa jautājumu risināšanā](http://likumi.lv/google_search.php?cx=009844013171831310159%3Avxe2anixcfq&cof=FORID%3A11&sa=Mekl%C4%93t&num=20&q=Par+pal%C4%ABdz%C4%ABbu+dz%C4%ABvok%C4%BCa+jaut%C4%81jumu+risin%C4%81%C5%A1an%C4%81)” 5.pantu, 6.panta otro daļu, 7.panta piekto un sesto daļu, 14.panta astoto daļu, 15. pantu, 21.1 panta otro daļu, 21.2 panta otro daļu, 24. panta pirmo daļu, likuma „[Par sociālajiem dzīvokļiem un sociālajām dzīvojamām mājām](http://likumi.lv/doc.php?id=44160)” 5.panta ceturto daļu, 9. panta ceturto daļu, 10. panta otro daļu

**I. Vispārīgie jautājumi**

1. Saistošie noteikumi „Par Tukuma novada pašvaldības palīdzību dzīvokļa jautājumu risināšanā” (turpmāk – Noteikumi) nosaka personu loku, kuras ir tiesīgas saņemt Tukuma novada pašvaldības (turpmāk – Pašvaldība) palīdzību dzīvokļa jautājumu risināšanā, un kārtību, kādā personas reģistrējamas Noteikumu 8.punktā noteiktajā palīdzības reģistrā (turpmāk – Palīdzības reģistrs), palīdzības sniegšanas kārtību, kā arī Pašvaldības institūcijas, kuras reģistrē personas un sniedz Noteikumos noteiktos palīdzības veidus.

2. Pašvaldība palīdzību dzīvokļa jautājumu risināšanā sniedz tikai Palīdzības reģistrā iekļautajām personām, izņemot gadījumus, kad terora akta, stihiskas nelaimes, avārijas vai citas katastrofas rezultātā personas īrētā vai īpašumā esošā dzīvojamā telpa vai dzīvojamā māja ir gājusi bojā vai daļēji sagruvusi, turklāt persona ne vēlāk kā 1 (viena) mēneša laikā pēc terora akta, stihiskās nelaimes, avārijas vai citas katastrofas ir Pašvaldībā iesniegusi iesniegumu par nepieciešamo palīdzību dzīvokļa jautājuma risināšanā.

Ja personas īrētā vai īpašumā esošā dzīvojamā telpa vai dzīvojamā māja ir gājusi bojā vai daļēji sagruvusi terorakta, stihiskas nelaimes, avārijas vai citas katastrofas rezultātā un Pašvaldība nevar šo personu nekavējoties nodrošināt ar Pašvaldībai piederošu vai uz likumīga pamata tās lietojumā esošu dzīvojamo telpu (turpmāk – Dzīvojamā telpa) (jo nav brīvu neizīrētu dzīvojamo telpu), personu nodrošina ar pagaidu dzīvojamo telpu.

3. Pašvaldība sniedz šādu palīdzību:

3.1. izīrē Dzīvojamo telpu;

3.2. izīrē sociālo dzīvokli vai sociālo dzīvojamo telpu;

3.3. apmaina Dzīvojamās telpas;

3.4. remontē Dzīvojamo telpu.

4. Pašvaldība sniedz palīdzību tikai tām personām, kuras savu dzīvesvietu ir deklarējušas Pašvaldības administratīvajā teritorijā, izņemot likuma „Par palīdzību dzīvokļa jautājumu risināšanā” 14. panta pirmās daļas 3., 4. un 5. punktā un Noteikumu 22.1. un 22.2. apakšpunktā minētajos gadījumos.

5. Persona ir tiesīga saņemt palīdzību Dzīvojamās telpas jautājumu risināšanā, saskaņā ar Noteikumiem.

6. Tukuma novada Domes Komunālā nodaļa (turpmāk – Komunālā nodaļa) kārto un uztur dzīvokļu reģistru.

7. Maznodrošinātās personas statuss Noteikumos ir pielīdzināts atbilstoši Tukuma novada Domes 2011.gada 6.aprīļa saistošajiem noteikumiem Nr.4 „Kārtība, kādā ģimene vai atsevišķi dzīvojoša persona atzīstama par maznodrošinātu” un trūcīgas personas statuss Noteikumos ir pielīdzināts atbilstoši Ministru kabineta 2010.gada 30.marta noteikumiem Nr.299 „Noteikumi par ģimenes vai atsevišķi dzīvojošas personas atzīšanu par trūcīgu”.

**II. Personu reģistrācijas kārtība**

8. Persona, kura vēlas saņemt kādu no Noteikumu 3. punktā noteiktās palīdzības veidiem, iesniedz Pašvaldībā iesniegumu. Ja iesniegumu iesniedz ģimene, to paraksta visi pilngadīgie ģimenes locekļi.

Persona iesniegumā norāda vēlamo~~s~~ palīdzības veidu~~s~~, kā arī ar savu parakstu apliecina, ka:

 8.1. personai vai viņa laulātajam nav īpašumā vai valdījumā citas dzīvojamās platības vai nekustamā īpašuma;

8.2. pēdējo 5 (piecu) gadu laikā nav dota piekrišana dzīvojamās platības vai nekustamā īpašuma pārdošanai vai atsavināšanai.

9. Pēc Noteikumu 8. punktā minēto dokumentu iesniegšanas persona uzrāda personu apliecinošu dokumentu un pievieno šādus dokumentus:

9.1. personas, kuras, pamatojoties uz tiesas spriedumu, tiek izliktas no dzīvokļa - spēkā stājušās tiesas sprieduma par izlikšanu no dzīvokļa kopiju, uzrādot oriģinālu;

9.2. pensionāri – pensijas apliecības kopiju, uzrādot oriģinālu;

9.3. politiski represētās personas – politiski represētās personas apliecības kopiju, uzrādot oriģinālu;

9.4. personas ar invaliditāti – Veselības un darbspēju ekspertīzes ārstu valsts komisijas izziņas vai invaliditātes apliecībaskopiju, uzrādot oriģinālu;

9.5. repatrianti – repatrianta izziņu, uzrādot oriģinālu un arhīva izziņu par repatrianta, viņa vecāku vai vecvecāku pēdējo pastāvīgo pierakstu pirms izceļošanas no Latvijas;

9.6. personas, kuras pēc soda izciešanas atbrīvotas no ieslodzījuma vietas – atbrīvojuma izziņas kopiju, uzrādot oriģinālu;

9.7. Noteikumu 22.1. un 22.2.apakšpunktā minētajiem speciālistiem jāiesniedz darba devēja pamatots lūgums par Dzīvojamās telpas nepieciešamību savam darbiniekam speciālistam, norādot darba tiesisko attiecību uzsākšanas datumu un darba līguma termiņu ar darbinieku speciālistu.

10. Komunālā nodaļa pieprasa informāciju no Tukuma novada bāriņtiesas par bērna bāreņa vai bez vecāku gādības palikuša bērna ārpusģimenes aprūpi.

11. Palīdzības reģistrā iekļautās personas pienākums ir iesniegt Veselības un darbspēju ekspertīzes ārstu komisijas izziņas vai invaliditātes apliecībaskopiju par invaliditātes termiņa pagarināšanu, kā arī citus dokumentus, ja mainījušies apstākļi, kuri bija par pamatu iekļaušanai Palīdzības reģistrā.

12. Komunālajai nodaļai ir tiesības pieprasīt arī citus dokumentus informācijas precizēšanai.

13. Neizīrētās Dzīvojamās telpas tiek uzskaitītas atsevišķā reģistrā.

 Komunālā nodaļa līdz kārtējā gada 1.martam aktualizē Palīdzības reģistrā iekļauto personu kārtas numurus.

14. Personu iesniegumus par reģistrēšanu Palīdzības reģistrā izskata Tukuma novada Domes Dzīvokļu komisija (turpmāk – Dzīvokļu komisija), izņemot Noteikumu 22.1. un 22.2. apakšpunktā minētām personām. Noteikumu 22.1. un 22.2. apakšpunktā minēto personu iesniegumus par reģistrēšanu Palīdzības reģistrā izskata Tukuma novada Dome (turpmāk – Dome).

15. Ja persona noteiktā termiņā neiesniedz pieprasītos dokumentus, personas iesniegums tiek atstāts bez virzības.

16. Lēmumu par Dzīvojamās telpas izīrēšanu Palīdzības reģistrā iekļautai personai pieņem Dome.

17. Dzīvokļu komisijas lēmumu var apstrīdēt Domes Administratīvo aktu strīdu komisijā, bet Domes lēmumu var apstrīdēt Administratīvajā rajona tiesā Administratīvā procesa likumā noteiktajā kārtībā.

18. Noteikumu 3.1., 3.2. un 3.4. apakšpunktā noteikto palīdzību personai atsaka:

18.1. 5 (piecus) gadus pēc tam, kad persona vai viņas laulātais devuši piekrišanu privatizēt tās īrēto dzīvojamo telpu citai personai un noslēgusi ar to vienošanos par dzīvojamās telpas lietošanas tiesību izbeigšanu;

18.2. 5 (piecus) gadus pēc tam, kad persona vai viņas laulātais piekritis tai piederošo vai valdījumā esošo dzīvojamo telpu vai nekustamo īpašumu pārdot vai citādi atsavināt;

18.3. ja personas vai viņas laulātā īpašumā vai valdījumā ir dzīvojamā telpa vai nekustamais īpašums;

18.4. persona Dzīvojamā telpā ir iemitinājusi likuma „Par dzīvojamo telpu īri” 9.pantā noteiktās citas personas vai apakšīrniekus, samazinot Dzīvojamās telpas platību uz vienu cilvēku;

18.5. 5 (piecus) gadus pēc tam, kad persona izlikta no Dzīvojamās telpas bez citas dzīvojamās telpas ierādīšanas, pamatojoties uz likuma „Par dzīvojamo telpu īri” 28.¹ un 28.² pantu, izņemot likuma 36.¹ pantā noteiktās īrnieku kategorijas;

18.6. 5 (piecus) gadus pēc tam, kad persona izslēgta no Palīdzības reģistra likuma „Par palīdzību dzīvokļa jautājumu risināšanā” 10. panta pirmajā daļā noteiktajos gadījumos.

19. Noteikumu 18.punktā minētie atteikumi neattiecas uz Noteikumu 22.1. un 22.2. apakšpunktā minētajām personām, ja tās, pamatojoties uz darba tiesisko attiecību nodibināšanu, deklarē dzīvesvietu un strādā Pašvaldības administratīvajā teritorijā.

**III. Dzīvojamo telpu izīrēšanas kārtība**

20. Neizīrēta Dzīvojamā telpa tiek izīrēta šādā kārtībā:

20.1. pirmkārt, personām, kurām ir neatliekami sniedzama palīdzība, saskaņā ar likuma „Par palīdzību dzīvokļa jautājumu risināšanā” 13. pantu;

20.2. otrkārt, pēc likuma “Par palīdzību dzīvokļa jautājumu risināšanā” 14. pantā noteiktās personas rakstveida atteikšanās īrēt tai piedāvāto brīvo Dzīvojamo telpu, brīvā Dzīvojamā telpa tiek piedāvāta izīrēšanai personai, kura ar Dzīvojamo telpu ir jānodrošina rindas kārtībā atbilstoši iesniegumu reģistrēšanas secībai un kārtas numuram Palīdzības reģistrā;

20.3. treškārt, ja rakstveidā no Dzīvojamās telpas ir atteikušās Noteikumu 20.1. un 20.2. apakšpunktā minētās personas, tad neizīrētā~~s~~ Dzīvojamā~~s~~ telpa~~s~~ tiek piedāvāta~~s~~ vispārējā kārtībā, saskaņā ar Noteikumu 22. punktu, rindas kārtībā atbilstoši reģistrēšanas secībai Palīdzības reģistrā.

21. Saskaņā ar likuma “Par palīdzību dzīvokļa jautājumu risināšanā” 14.pantu, pirmām kārtām ar Dzīvojamo telpu nodrošināmas:

21.1. personas, kurām saskaņā ar likumu „[Par dzīvojamo telpu īri](http://likumi.lv/ta/id/56863-par-dzivojamo-telpu-iri)” sniedzama palīdzība gadījumos, ja tās tiek izliktas no īrētās dzīvojamās telpas un ja tās ir:

21.1.1. maznodrošinātas personas, kuras sasniegušas pensijas vecumu, vai ir personas ar invaliditāti;

21.1.2 maznodrošinātas personas, ar kurām kopā dzīvo un kuru apgādībā ir vismaz 1 (viens) nepilngadīgs bērns, aizgādnībā esoša persona, maznodrošināta pensijas vecumu sasniegusi persona vai maznodrošināta persona, kura ir persona ar invaliditāti;

21.2. politiski represētās personas, kuras tiek izliktas no dzīvojamās telpas likuma „[Par dzīvojamo telpu īri](http://likumi.lv/ta/id/56863-par-dzivojamo-telpu-iri)” [28.2 panta](http://likumi.lv/ta/id/56863-par-dzivojamo-telpu-iri#p28.2) pirmajā daļā, [28.3 panta](http://likumi.lv/ta/id/56863-par-dzivojamo-telpu-iri#p28.3) pirmajā daļā vai [28.4 panta](http://likumi.lv/ta/id/56863-par-dzivojamo-telpu-iri#p28.4) otrajā daļā paredzētajā gadījumā, ja to lietošanā nav citas dzīvošanai derīgas dzīvojamās telpas;

21.3. personas, kuras tiek izliktas no tām piederoša dzīvokļa, ja uz dzīvokļa īpašumu ir vērsta piedziņa sakarā ar maksājumiem par pakalpojumiem, kas saistīti ar dzīvojamās telpas lietošanu, mājas uzturēšanu, ekspluatāciju un remonta izdevumiem un ja tās ir:

21.3.1. maznodrošinātas personas, kuras sasniegušas pensijas vecumu, vai ir personas ar invaliditāti,

21.3.2. maznodrošinātas personas, ar kurām kopā dzīvo un kuru apgādībā ir vismaz 1 (viens) nepilngadīgs bērns, aizgādnībā esoša persona, maznodrošināta pensijas vecumu sasniegusi persona vai maznodrošināta persona, kura ir persona ar invaliditāti,

21.3.3. politiski represētās personas, ja to lietošanā nav citas dzīvošanai derīgas dzīvojamās telpas;

21.4. bērni bāreņi un bērni, kuri palikuši bez vecāku gādības un atrodas bērnu aprūpes iestādē, audžuģimenē vai pie aizbildņa, — pēc tam, kad bērns sasniedzis pilngadību un beigusies viņa ārpusģimenes aprūpe;

21.5. repatrianti, kuri izceļojuši no Latvijas laikā līdz 1990.gada 4.maijam un kuriem nav iespējams likumā noteiktajā kārtībā iemitināties pirms izceļošanas no Latvijas aizņemtajā dzīvojamā telpā, vai repatrianti, kuri dzimuši ārvalstīs vai izceļojuši no Latvijas pēc 1990.gada 4.maija un izceļošanas brīdī bijuši nepilngadīgi;

21.6. maznodrošinātas politiski represētās personas;

21.7. maznodrošinātas personas, kuras pēc soda izciešanas atbrīvotas no ieslodzījuma vietas, ja tās pirms notiesāšanas dzīvoja attiecīgās pašvaldības administratīvajā teritorijā un tām nav iespējams likumā noteiktajā kārtībā iemitināties agrāk aizņemtajā dzīvojamā telpā. Šis noteikums neattiecas uz tām personām, kuras devušas piekrišanu privatizēt to īrēto valsts vai pašvaldības dzīvokli citai personai un noslēgušas ar šo personu vienošanos par dzīvojamās telpas lietošanas tiesību izbeigšanu vai ar kuru piekrišanu dzīvoklis ir pārdots vai citādi atsavināts un darījuma rezultātā persona zaudējusi lietošanas tiesības uz attiecīgo dzīvokli;

21.8. maznodrošinātaspersonas, kas dzīvo denacionalizētā vai likumīgajam īpašniekam atdotā mājā un lietojušas dzīvokli līdz īpašuma tiesību atjaunošanai;

21.9. maznodrošinātaspersonas, kas dzīvo dzīvoklī, kura īpašnieka maiņa notikusi līdz likuma „Par valsts un pašvaldību dzīvojamo māju privatizāciju” spēkā stāšanās brīdim valsts īpašuma konversijas rezultātā vai starpsaimniecību uzņēmumu privatizācijas rezultātā un kurš nav privatizēts likumos „Par kooperatīvo dzīvokļu privatizāciju” un „Par lauksaimniecības uzņēmumu un zvejnieku kolhozu privatizāciju” noteiktajā kārtībā, un kas lietojušas dzīvokli dzīvojamās mājas īpašnieka maiņas brīdī;

21.10. maznodrošinātas daudzbērnu ģimenes (ģimenē trīs un vairāk bērnu) vai maznodrošinātas ģimenes, kuras audzina bērnu ar invaliditāti.

22. Vispārējā kārtībā ar Dzīvojamo telpu nodrošināmi:

22.1. valsts vai Pašvaldības iestāžu speciālisti, kuri pilda valsts vai Pašvaldības funkciju Pašvaldības administratīvajā teritorijā un kuru darba stāžs specialitātē nav mazāks par 1 (vienu) gadu. Pamatojoties uz darba tiesisko attiecību termiņu, kāds ir noslēgts starp valsts vai Pašvaldības iestāžu speciālistu un valsts vai Pašvaldības iestādi, Dzīvojamās telpas īres līgums tiek slēgts uz 6 (sešiem) mēnešiem ar iespēju pagarināt Dzīvojamās telpas īres līgumu, nepārsniedzot kopējo termiņu – 7 (septiņi) gadi. Dzīvojamās telpas īres līgumu pārslēdz, pamatojoties uz Domes lēmumu.

22.2. veselības, izglītības, apstrādes rūpniecības (pārtikas rūpniecība, vieglā rūpniecība, metālapstrādes, kokapstrādes, būvmateriālu ražošana), tekstilrūpniecības, transporta un sakaru mezgla/loģistikas, agrobiznesa, tūrisma un brīvā laika pavadīšanas nozaru speciālisti, kas strādā Pašvaldības teritorijā. Dzīvojamās telpas īres līgums tiek slēgts saskaņā ar likuma “Par palīdzību dzīvokļa jautājumu risināšanā” III1 nodaļā noteikto;

22.3. personas, kuras ir izliktas no Dzīvojamās telpas sakarā ar vienīgā mājokļa iegādi ņemtā hipotekārā kredīta līdz EUR 50 000 (piecdesmit tūkstoši *euro*) saistību nepildīšanu, ja tās ir:

22.3.1. maznodrošinātas personas, ar kurām kopā dzīvo un kuru apgādībā ir vismaz 1 (viens) nepilngadīgs bērns;

22.3.2. personas, ar kurām kopā dzīvo un kuru apgādībā ir bērns ar invaliditāti;

22.3.3. personas, ar kurām kopā dzīvo un kuru apgādībā ir 3 (trīs) un vairāk nepilngadīgi bērni;

22.3. 4. pensijas vecuma personas, kurām nav likumā noteikto apgādnieku;

22.3.5. personas ar 1. un 2.grupas invaliditāti, kurām nav likumā noteikto apgādnieku.

 Dzīvojamās telpas īres līgums tiek slēgts uz 6 (sešiem) mēnešiem ar iespēju pagarināt Dzīvojamās telpas īres līgumu, nepārsniedzot kopējo termiņu – 7 (septiņi) gadi. Dzīvojamās telpas īres līgumu pārslēdz, pamatojoties uz Domes lēmumu.

 23. Personai tiek piedāvāta Dzīvojamā telpa atbilstoši personas deklarētajai dzīvesvietai uz iesnieguma par iekļaušanu Palīdzības reģistrā iesniegšanas brīdi.

24. Personai var tikt piedāvāta cita Dzīvojamā telpa citā apdzīvotā Pašvaldības teritorijā, ja persona tam iesniegumā rakstiski ir piekritusi.

25. Izīrējot Dzīvojamo telpu, pirmreizējais Dzīvojamās telpas īres līgums tiek slēgts ne ilgāk kā uz 6 (sešiem) mēnešiem.

Pēc šā termiņa beigām iesniegumu par Dzīvojamās telpas īres līguma termiņa pagarināšanu izskata Dzīvokļu komisija, izņemot 22.punktā minētajos gadījumos.

26. Izīrējot Dzīvojamo telpu, jādeklarē dzīvesvieta izīrētajā Dzīvojamā telpā saskaņā ar Domes lēmumu.

**IV. Sociālo dzīvokļu izīrēšana**

27. Saskaņā ar likuma “Par sociālajiem dzīvokļiem un sociālajām dzīvojamām mājām” 5. panta pirmo daļu, tiesības īrēt sociālos dzīvokļus (turpmāk – Sociālais dzīvoklis) ir noteikts šādām personām:

27.1. atsevišķi dzīvojošām pensijas vecuma personām, kurām nav apgādnieku;

27.2. atsevišķi dzīvojošām personām ar 1. un 2. grupas invaliditāti, kurām nav apgādnieku;

27.3. pilngadīgām personām, kuras ir iesaistījušās Eiropas Savienības Fondu projektā „Deinstitucionalizācija un sociālie pakalpojumi personām ar invaliditāti un bērniem” (projekta Nr.9.2.2.1/15/I/002) – individuālo vajadzību izvērtēšanā, kurām ir izstrādāts atbalsta plāns sociālās rehabilitācijas pakalpojumu saņemšanai.

28. Persona (ģimene) zaudē tiesības īrēt Sociālo dzīvokli, ja tā vairs neatbilst Noteikumu 27.punkta nosacījumiem.

29. Personas, kuras atzītas par tiesīgām īrēt Sociālo dzīvokli, tiek reģistrētas atsevišķā palīdzības reģistrā.

30. Personai, kura atzīta par tiesīgu īrēt Sociālo dzīvokli, ar šīs personas rakstisku piekrišanu var izīrēt Dzīvojamo telpu, kurā netiek piemēroti Sociālajā dzīvoklī noteiktie īres un pakalpojumu maksas atvieglojumi.

31. Sociālā dzīvokļa īres līgumu noslēdz uz laiku līdz 6 (sešiem) mēnešiem. Pēc šā termiņa beigām iesniegumu par Sociālā dzīvokļa īres līguma termiņa pagarināšanu izskata Dzīvokļu komisija.

**V. Palīdzība Dzīvojamās telpas apmaiņā**

32. Palīdzības saņemšanai tiek reģistrētas personas, kuras īrē Dzīvojamo telpu un kuras, iesniedzot rakstisku piekrišanu, vēlas apmainīt esošo Dzīvojamo telpu pret citu Dzīvojamo telpu.

33. Dzīvojamās telpas apmaiņai tiek reģistrētas personas:

33.1. kurām ir parāds par īri, komunālajiem un apsaimniekošanas pakalpojumiem (turpmāk – Pakalpojumi) saskaņā ar Dzīvojamās telpas īres līgumu. Persona iesniedz rakstisku paskaidrojumu par Pakalpojumu parāda rašanos un nespēju turpmāk apmaksāt Pakalpojumus tādā apmērā, kādā tie ir sniegti līdz šim. Šādā gadījumā persona var lūgt apmainīt esošo Dzīvojamo telpu pret mazāku Dzīvojamo telpu vai ar zemāku labiekārtojuma līmeni;

33.2. kuras dzīvo Sociālajā dzīvoklī un veselības stāvokļa dēļ vēlas Sociālo dzīvokli apmainīt pret Dzīvojamo telpu dzīvojamo māju pirmajos stāvos vai pārcelties uz nelabiekārtotu Dzīvojamo telpu.

34. Pārējos gadījumos Pašvaldība vienīgi uzkrāj informāciju un veido datu bāzi par iespējām apmainīt Dzīvojamo telpu.

35.Personai nav tiesību īrēto Dzīvojamo telpu apmainīt pret citu Dzīvojamo telpu:

35.1. ja ir parāds par Dzīvojamās telpas Pakalpojumiem un ar Pakalpojuma sniedzēju nav noslēgta atsevišķa vienošanās par Pakalpojumu parāda dzēšanu vai arī netiek pildīti šādas vienošanās nosacījumi;

35.2. ja konstatēts, ka Dzīvojamā telpa netiek uzturēta pienācīgā kārtība saskaņā ar noslēgto Dzīvojamās telpas īres līgumu.

36. Saskaņā ar likuma “Par dzīvojamo telpu īri” 7.pantu, īrniekam atbrīvojot Dzīvojamo telpu, dzīvojamās mājas apsaimniekotājs 7 (septiņu) dienu laikā par to paziņo Domes Komunālajai nodaļai. Paziņojumā norādāma attiecīgās Dzīvojamās telpas adrese, platība, istabu skaits, stāvs, kurā Dzīvojamā telpa atrodas, un labiekārtojuma līmenis, kā arī apliecinājums par Dzīvojamās telpas atbilstību dzīvošanai.

**VI. Dzīvojamo telpu remonts**

37. Pašvaldība veic remontu tikai tajās Dzīvojamās telpās, kurās īrniekiem nav parādu par Pakalpojumiem.

38. Remontdarbus pasūta un apmaksā Pašvaldība pēc īrnieku iesnieguma to iesniegšanas secībā un budžeta līdzekļu ietvaros.

39. Pašvaldība veic remontus, kurus nav paredzēts veikt īrniekam saskaņā ar Dzīvojamās telpas īres līgumu vai gadījumos, kad remontdarbu neveikšana rada situāciju, kas apdraud ēkas (dzīvokļa) tālāku ekspluatēšanu, un Dzīvojamā telpā iemitinātās personas ir atzītas par maznodrošinātām.

40. Pašvaldības palīdzība Dzīvojamās telpas remontdarbu veikšanai tiek sniegta ne biežāk kā 1 (vienu) reizi gadā.

**VII. Noslēguma jautājums**

41. Ar šo Noteikumu spēkā stāšanās brīdi spēku zaudē Tukuma novada Domes 2014.gada 20.novembra saistošie noteikumi Nr.23 „Par Tukuma novada pašvaldības palīdzību dzīvokļa jautājumu risināšanā”.

6.§.

**Par atbalstu ģimenēm ar bērniem**

**ortodontijas pakalpojumu izmaksu segšanai**

*Iesniegt izskatīšanai Domei šādu lēmuma projektu:*

1. Pieņemt zināšanai situāciju par Ortodontiskās ārstēšanas nozīmīgumu bērniem ar nepareizu zobu un žokļu attiecībām, situāciju Tukuma novadā – ziņo Rīgas Stradiņa universitātes Ortodontijas katedras docētājs Pēteris Sosārs vai ar P.Sosāra piekrišanu Ina Balgalve.

2. Pamatojoties uz likuma „Par pašvaldībām” 12.pantu, iekļaut atbalsta programmā ģimenēm ar bērniem nepieciešamo atbalstu Tukuma novadā dzīvesvietu deklarējušu bērnu ortodontijas pakalpojumam.

3. Sagatavot attiecīgus grozījumus Tukuma novada Domes 2014.gada 30.janvāra saistošajos noteikumos Nr.3 “Par Tukuma novada pašvaldības pabalstiem”.

Nosūtīt:

- Sociālais dienests

- Finanšu nod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja P/A „Tukuma novada sociālais dienests” (direktore I.Balgalve)